《王有之见和复用韵二首》
宋代·陈棣

年来慵堕畏多愁，怕见群才得意秋。
题柱敢期乘驷马，隐鄽端欲舍蜗牛。
既成春服柳歌咏，拟赋閒情且罢休。
漫道无心关节物，杖藜时为好山留。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。